OpenLLM-France/wikimedia huggingface dataset:
# Scott Cleverdon

Scott Cleverdon (nascut el 31 de juliol de 1969) és un actor escocès més conegut com l'àngel Pyriel a la pel·lícula The Prophecy 3: The Ascent. També ha fet una actuació de veu important.
Va néixer i es va criar a Edimburg, assistint a la Broughton High School, Edinburgh i es va formar a la Acadèmia Reial Escocesa de Música i Drama de Glasgow. El 1994, va proporcionar la veu de Cletus Cassidy, també conegut com a "Carnage" a "Spider-Man: The Animated Series". El 2008 Cleverdon va protagonitzar la pel·lícula Ecstasy basada en The Undefeated de la novel·la d'Irvine Welsh Ecstasy: Three Tales of Chemical Romance.
El 2011 va interpretar Gonzalo Fernández de Córdoba a la sèrie de televisió, Borgia, on també actuava la seva esposa, l'actriu catalana Assumpta Serna, a la que va conèixer el 1993 en el rodatge de Sharpe.

## Vida personal

És casat amb l'actriu catalana Assumpta Serna des de 1993. Viuen a Los Angeles i Europa, i organitzen conjuntament un taller d'actuació.

## Filmografia
### Cinema

| Any | Títol | Paper | Notes |
| 2000 | The Prophecy 3: The Ascent | Pyriel (àngel del genocidi) | |

### Televisió

| Any | Títol | Paper | Notes |
| 1996 | Gargoyles | Rory Dugan/Cuchulain, Hunter (veu) | 4 Episodis |
| 1996 | Spider-Man: The Animated Series | Cletus Kasady/Carnage, Michael Pingree (veu) | 3 Episodis |
| 1998 | The New Batman Adventures | Thomas Blake (veu) | Episodi: "Cult of the Cat" |
| 1999 | Batman Beyond | Jack (voice) | Episodi: "Dead Man's Hand" |

### Videojocs

| Any | Títol | paper | Notes |
| 1999 | Star Wars: Episode I – The Phantom Menace | Obi-Wan Kenobi / Nute Gunray | |
| 2000 | Star Wars Episode I: Jedi Power Battles | Obi-Wan Kenobi | |
* Ecstasy (2007)
* Dear Green Place (2006) — Vigo Masterson
* Wedding Belles (2007) — Kevin
* Tortilla Heaven (2007) — Jesus
* Goya's Ghosts (2006) — French General
* The Amazing Grace (2006) — Oliver
* Soldier of God (2005) — Geoffrey
* 55 Degrees North (2005) — Cory North
* Murphy's Law (2005) — Daniel McGeechan
* Rebus:The Hanging Garden (sèrie de televisió) (2000) — "Pretty Boy" Summers
* Soccer Dog: European Cup (2004) — Alex Foote
* Kill the Man (1999) — Revolutionary No. 3
* Royal Standard (1999) — Loki
* Secret Service Guy (1999) — Victor Fresco
* Germans (1998) — Willi Sonnenbruch
* McHale's Navy (1997) — David
* Beverly Hills, 90210 (1997) — Neil Phillips
* The Sentinel (1996) — Connor
* Kiss & Tell (1996) — Scott DeBirdy
* Baywatch Nights (1995) — Photographer
* Sharpe's Company (1994) — Lt. Harry Price
* Taggart (1993) — Jeremy Napier
* Soldier Soldier (1992) — 2nd Lt Nesbitt
* No Job for a Lady (1992) — Craig
* Agatha Christie's Poirot — (1991) — President

## Referències

* ↑ Especialistas impartieron taller para actuar y dirigir ante cámaras a Red Cultura de Costa Rica
* ↑ «Mi novio es más joven / Assumpta Serna y Scott Cleverdon». Mi novio es más joven, 08-09-2015. Arxivat de l'original el 18 de gener 2022. [Consulta: 22 febrer 2022].
* ↑ Geneall
* ↑ Assumpta Serna y Scott Cleverdon imparten un taller de comunicación para ejecutivos, web del Festival de Cinema de Huelva
# Sant Miquel de la Joncosa

Sant Miquel de la Joncosa és l'església parroquial del Montmell, inclosa a l'Inventari del Patrimoni Arquitectònic de Catalunya.

## Descripció

L'església parroquial és situada dins el nucli urbà de la Joncosa del Montmell. És una església molt petita que data, segons una inscripció que hi ha a la portalada, de 1862. Està formada per tres naus, una de central i dues de laterals. Té una sèrie d'arcs escarsers i de columnes amb funció decorativa. El seu campanar, de poca alçada i acabat en punxa, és una torre vuitavada amb finestres d'arcs d'ogiva.

## Història

L'actual església de la Joncosa és una petita ermita fundada per Joan Ventosa, fill del poble, que fou ordenat sacerdot després de quedar-se vidu. Data de 1862 i actualment és utilitzada com a església parroquial.
Per altra banda, el poble volia construir una església i ho va intentar l'any 1904, però l'edificació no fou acabada. Es poden veure els arcs de mig punt, esquelet de les naus de la nova església. Avui dia, el solar dedicat a la construcció de l'església s'ha convertit en una petita plaça adossada a l'ermita.

## Referències

* 1 2 3 «Sant Miquel de la Joncosa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Sant Miquel de la Joncosa». Mapa de recursos culturals. Diputació de Tarragona.
# Sant Miquel de l'Arn

Sant Miquel de l'Arn és una església del municipi de Sentmenat (Vallès Occidental) inclosa en l'Inventari del Patrimoni Arquitectònic de Catalunya.

## Descripció

És una capella rural situada sobre l'antic camí de Caldes a Sentmenat. És una ermita d'una nau amb absis, del qual només queda la base, i porta a la façana sud. En estat ruïnós, només romanen dempeus trossos de mur, dels quals el més sencer és el que mira a ponent. Fou reedificada al segle xvii.

## Història

Documentada el 1027. La documentació primitiva sembla confondre el mas d'Arn i Sant Fruitós. El 1299 tenia una ermita. Sagrera la va fer reedificar. Actualment el terreny on es troba l'ermita pertany a D. Ramon Sagalés Torras, veí de Caldes de Montbui.

## Referències

* 1 2 3 «Sant Miquel de l'Arn». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Selecció d'hoquei sobre patins femenina d'Anglaterra

La selecció femenina d'hoquei sobre patins d'Anglaterra és l'equip femení sènior que representa l'Associació nacional d'hoquei patins anglesa en competicions internacionals d'hoquei sobre patins. Anglaterra també competeix en categoria sub-17 femenina.

## Referències

* ↑ «England Roller Hockey - England - Senior Female» (en anglès). nrha.wildapricot.org. [Consulta: 28 gener 2024].
* ↑ «England Roller Hockey - England - Under 17 Female» (en anglès). nrha.wildapricot.org. [Consulta: 28 gener 2024].
# Santiago Abad Viciano

Santiago Abad Viciano, més conegut com a Santi Abad (Barcelona, 24 de juliol de 1969), és un exjugador de bàsquet català.

## Biografia

Va néixer al barri de Bon Pastor. És el més petit de quatre germans, que vivien al carrer Estadella, 84. Va anar a l'escola parroquial Bon Pastor fins a acabar l'EGB. Enamorat del futbol, practicava aquest esport a l'escola i, segons diu, ho feia prou Bé. Santi era un nen que creixia molt ràpid, era molt alt per a la seva edat i, de fet, va tenir problemes per a poder trobar botes de futbol de la seva mida. Ràpidament el seu entrenador hi va parar atenció. El Santi va creure que va ser pel seu caràcter extravertit i alegre, i al seu gran esperit de superació.
Posteriorment va passar a la pràctica del bàsquet. Va començar la carrera com a professional l'any 1985. Amb només quinze anys, Abat Viciano va ser un aler / ala-pivot de 2,03 metres d'alçada, considerat com un dels jugadors espanyols amb més talent i qualitats per al joc en el seu moment. Va sortir del planter del Bon Pastor de Barcelona, acabant a les files del R.C.D. Espanyol. Entre els seus títols com a jugador, cal destacar el campionat de la Lliga ACB amb el FC Barcelona el 1989, i la Copa de Rei aconseguida amb el TAU Baskonia el 1995.
Va ser 16 cops internacional amb la selecció espanyola. Es va retirar de la competició professional l'any 2002.

## Referències

* 1 2 Romero Castillo, Pablo. «¿Qué fue de Santi Abad? Todo un superviviente que se sincera para SB». SoloBasket.com, 19-06-2009. [Consulta: 31 desembre 2019].
* 1 2 Terrassa, Rodrigo «La lucha contra la depresión de Santi Abad: "El baloncesto me arruinó la vida"». El Mundo, 23-09-2019 [Consulta: 31 desembre 2019].
# Wali al-Ahd

Walí al-ahd (àrab: ولي العهد, walī al-ʿahd, ‘príncep hereu’) designa l'hereu designat o presumpte d'un califa o un sobirà. Encara que en alguns textos ja es designa amb aquest títol a l'omeia Abd-al-Aziz ibn Marwan, probablement seria un anacronisme i la primera font coetània que esmenta l'expressió és una moneda del califa al-Mahdí (775-785) en relació al seu hereu Mussa, a qui es designa com a walí ahd al-muslimín. Modernament el títol ha estat emprat a Pèrsia sota els qadjars i a l'Iran amb els Pahlevi, als regnes d'Egipte i d'Iraq (des de vers 1921), a l'Aràbia Saudita (des de 1933), a Jordània (des de 1965) i a Qatar i Bahrein (als anys 1980).

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "ولى". ISBN 978-84-412-1546-7.
* ↑ Enciclopèdia de l'Islam, XI, 37 i 138
# Vincenzo Maria Coronelli

Vicenzo Maria Coronelli (16 d'agost de 1650 – 9 de desembre de 1718) fou un cosmògraf, cartògraf i enciclopedista conegut en particular pels seus globus.
Coronelli fou franciscà conventual (membre de l'Orde de Germans Menors) i doctor en teologia del Collegium San Bonaventura de Roma. Possiblement és més conegut pels globus que construí. El 1678 Coronelli creà dos globus per al Duc de Parma els quals tenien un diàmetre de 175 cm i estaven fets amb gran destresa. Això crida l'atenció de l'ambaixador francès, César d'Estrées, que invità Coronelli a anar a París el 1681, on va viure dos anys. El cardenal d'Estrées li encarregà dos globus més, un de la terra i l'altre dels cels, per al rei Lluís XIV. Aquests globus mesuraven 384 cm de diàmetre i actualment es conserven al Grand Palais de París. A causa del seu renom treballà a diferents països europeus en els anys següents, i retornà a Venècia el 1705 on creà la primera societat geogràfica internacional: la Accademia Cosmografica degli Argonauti. També fou cosmògraf de la República de Venècia.
Coronelli publicà set volums, dels 50 que havia de tenir, de la Biblioteca Universale Sacro-Profana. Aquests set volums es poden consultar en l'actualitat a la Biblioteca Nazionale Marciana, a la sala de manuscrits, situada allà on era la Zecca, a la Piazza San Marco, de Venècia. Aquesta fou la primera enciclopèdia ordenada alfabèticament, i segons Wilhelm Seggewiss el model dels enciclopedistes francesos.
Coronelli va morir a 68 anys a Viena, després d'haver creat cents de mapes. Alguns dels globus de Coronelli es troben actualment al Museo Correr, un pis per damunt de la Biblioteca Nazionale Marciana de Venècia, a la Biblioteca Nacional d'Àustria i a la biblioteca del monestir benedictí de Melk, Àustria. Es conserven un parell de globus, del cel i de la terra, de 1688 i 1693 a la Biblioteca Municipal de Trèveris.
El 1952 es va fundar a Viena una societat internacional amb el seu nom: The International Coronelli Society for the Study of Globes.

## Obres

* Globus de Coronelli, 1681-1683.
* Atlante Veneto, 1691-1696
* Lo Specchio del Mare, 1698
* Morea, Negroponte e Adiacenze, 1686
* Ritratti de celebri Personaggi, 1697
* Roma antico-moderna, 1716
* Singolarita di Venezia, 1708-1709
* Città e Fortezze dello stato di Milano e Confinanti, 1693
# Wei Zhang

Wei Zhang (Dachuan District, 18 de juliol de 1981) és un matemàtic xinés especialista en teoria de nombres. Actualment és professor al Massachusetts Institute of Technology.
Zhang va estudiar a la Universitat de Pequín on es va graduar en Matemàtiques el 2004. El 2009 va acabar el doctorat a la Universitat de Colúmbia sota la supervisió de Shou-Wu Zhang.

## Treballs

Les seves col·laboracions amb Zhiwei Yun, Xinyi Yuan and Xinwen Zhu han estat força importants. En particular, la seva feina amb Zhiwei Yun en l'expansió en sèries de Taylor de funcions L.
Ha treballat en varis camps de les matemàtiques, com teoria de nombres, formes automòrfiques, funcions L, teoria de representació i geometria algebraica.

## Premis

* 2010 SASTRA Ramanujan Prize.
* 2013 Sloan fellowship.
* 2016 Medalla Morningside.
* 2017 Premi New Horizons in Mathematics Breakthrough Prize.

## Referències

* ↑ «Wei Zhang | MIT Mathematics» (en anglès). Arxivat de l'original el 2018-06-23. [Consulta: 29 juliol 2018].
* ↑ «Wei Zhang - The Mathematics Genealogy Project». [Consulta: 29 juliol 2018].
* ↑ «Math Quartet Joins Forces on Unified Theory | Quanta Magazine». Quanta Magazine.
* ↑ «How a group of 4 friends from college teamed up to achieve one of the most exciting breakthroughs in mathematics». Business Insider.
* 1 2 «Zhang Awarded 2010 SASTRA Ramanujan Prize» (en anglès). American Mathematical Society, 01-01-2011. [Consulta: 29 juliol 2018].
* ↑ Yorke, Department of Mathematics at Columbia University New. «Department of Mathematics at Columbia University - Wei Zhang awarded the 2016 ICCM Morningside Gold Medal» (en anglès). [Consulta: 29 juliol 2018].
# Seminemacheilus lendlii

Seminemacheilus lendlii és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 9 cm de longitud total.

## Hàbitat

És un peix d'aigua dolça, demersal i de clima temperat.

## Distribució geogràfica

Es troba a Àsia: Anatòlia (Turquia).

## Referències

* ↑ uBio (anglès)
* ↑ Banarescu P. & Nalbant T. T., 1995. A generical classification of Nemacheilinae with description of two new genera (Teleostei: Cypriniformes: Cobitidae). Trav. Mus. Hist. Nat. "Grigore Antipa" v. 35. 429-495.
* ↑ BioLib (anglès)
* ↑ Hankó, B., 1925. Fische aus Klein-Asien. Ann. Hist. Nat. Mus. Natl. Hung. v. 21: 137-158, Pl. 3.
* 1 2 Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. Volum 2, quarta edició. Israel Program for Scientific Translations Ltd, Jerusalem.
* ↑ Fricke, R., M. Bilecenoglu i H.M. Sari, 2007. Annotated checklist of fish and lamprey species (Gnathostoma and Petromyzontomorphi) of Turkey, including a Red List of threatened and declining species. Stuttgarter Beitr. Naturk. Sea A (706):1-172.
* ↑ Nalbant, T. T. i P. G. Bianco, 1998. The loaches of Iran and adjacent regions with description of six new species (Cobitoidea). Ital. J. Zool. 65:109-125.
* ↑ Berg, L. S., 1964. Freshwater fishes of the U.S.S.R. and adjacent countries. Volum 2, quarta edició. Israel Program for Scientific Translations Ltd, Jerusalem.

## Bibliografia

* Anònim, 1997. Fish registrations within the museum database of the Vertebrate Section of the Royal Museum for Central Africa. MRAC, Tervuren, Bèlgica.
* Baillie, J. i B. Groombridge (eds.), 1996. Llista Vermella d'Espècies Amenaçades de la UICN 1996. UICN, Gland, Suïssa. 378 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hilton-Taylor, C., 2000. 2000 IUCN Red List of Threatened Species. UICN, Gland, Suïssa i Cambridge, la Gran Bretanya. xviii + 61 p. (amb 1 CD-ROM).
* Moyle, P. i J. Cech., 2000. Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall.
* Nelson, J. S., 2006. Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Wheeler, A., 1985. The World Encyclopedia of Fishes, 2a edició, Londres: Macdonald.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB (txec)
# Virtua Tennis 3

Virtua Tennis 3 (SEGA PROFESSIONAL TENNIS Power Smash 3 al Japó) és el segon videojoc de tennis de tradició arcade de Sega. La versió arcade del Virtua Tennis 3 és amb el sistema informàtic de Sega Lindbergh. Tot ique també està disponible per ordinador, Xbox 360, PlayStation Portable i PlayStation 3..

## Jugadors masculins

Els següents jugadors masculins disponibles al videojoc, cadascú amb característiques diferents:
* Roger Federer
* Rafael Nadal
* Lleyton Hewitt
* Andy Roddick
* Tim Henman
* James Blake
* Tommy Haas
* Sébastien Grosjean
* Mario Ancic
* Juan Carlos Ferrero
* David Nalbandian
* Taylor Dent
* Gaël Monfils

## Jugadores femenines

* Maria Xaràpova
* Venus Williams
* Martina Hingis
* Lindsay Davenport
* Nicole Vaidišová
* Daniela Hantuchová
* Amélie Mauresmo

## Jugadors ocults

* King
* Duke

## La crítica
### Versió arcade

* Arcade Belgium 19/20
* insomniac.ac 5/5 Arxivat 2007-08-22 a Wayback Machine.

### Versió PS3

* IGN 7.8/10(UK)
* GameBrink 78/100 Arxivat 2008-06-21 a Wayback Machine.
* Electronic Gaming Monthly 7.33/10
* Play UK 90/100
* Edge 8/10(Regne Unit)
* PSM3 85/100
* Pelit 88/100 (Finlàndia)
* Pure Magazine 9/10(Regne Unit)
* Official UK Playstation Magazine 8/10

### Versió Xbox 360

* IGN 8.0/10
* Electronic Gaming Monthly 7.33/10
* 360 Gamer Magazine 9/10(Regne Unit)
* Official Xbox Magazine 9/10(Regne Unit)
* Eurogamer 9/10(UK)
* GameTrailers 8.4/10
Game Rankings amb resultats actuals pel 80% per la PlayStation 3, Xbox 360, PlayStation Portable i ordinador.

## Referències

* ↑ «trailers.gametrailers.com/gt_vault/t_virtuatennis3_vr_gta.mov». Arxivat de l'original el 2007-09-26. [Consulta: 6 juliol 2007].

## Enllaços externs
### Webs oficials

* (japonès) Web al Japó Arxivat 2006-02-12 a Wayback Machine.

### Anàlisis

* (anglès) Anàlisi de Virtua Tennis 3 Arxivat 2007-08-22 a Wayback Machine. a insomnia.ac
# Serpens (exogeologia)

En astrogeologia, serpens (plural serpentes, abr. SE) és una paraula llatina que significa «serp» que la Unió Astronòmica Internacional (UAI) utilitza per indicar una característica superficial en la qual es succeeixen estiraments sinuosos amb alçada positiva i estiraments amb una alçada negativa en comparació amb la zona circumdant.
Des d'un punt de vista geològic, es creu que aquest tipus de formació era el fons d'un riu o un canal de lava a on va haver fenòmens de erosió o cementació diferenciada.
L'única estructura fins ara oficialment classificada com a serpens és l'Aeolis Serpens a Mart.
| Serpens | Latitud | Longitud | Diàmetre (km) | Epònim | Referències |
| Aeolis Serpens | 1,38 S | 149,57 E | 538,55 | Nom clàssic de les característiques d'albedo | 15031 |

## Referències

* ↑ (anglès) Descriptor Terms (Feature Types) - Gazetteer of Planetary Nomenclature - International Astronomical Union (IAU) Working Group for Planetary System Nomenclature (WGPSN)
* ↑ (anglès) Serpens, [Serpentes] - Rebecca Williams - Encyclopedia of Planetary Landforms - capítol 255 - DOI 10.1007/978-1-4614-9213-9
* ↑ (anglès) The Martian ‘Serpens' – a new landform type on Mars - International Cartographic Association (ICA) Commission on Planetary Cartography - 7 d'agost de 2012
* ↑ (anglès) Three New Names Approved for Martian Features - IAU - 27 d'agost de 2012
* ↑ Sistema de coordenades: Planetocèntric, +E (+Est, 0 - 360)
# William Blackstone

William Blackstone (1723-1780) fou un jurista i pensador famós per la seva anàlisi de les lleis angleses i per la seva sentència "És preferible que escapin deu culpables que no pas que pateixi un innocent", que actualitzava la tradició llatina del In dubio pro reo. La seva teoria sobre el dret va inspirar la Constitució dels Estats Units.

## Biografia

Fill d'una família rica de la classe mitjana, William Blackston rebé una cuidada educació a la Charterhouse School i posteriorment a Oxford, on acabà ensenyant. En la seva formació destaca el coneixement dels clàssics i la literatura a part del dret. Exercí com a advocat, però abandonà la seva carrera per dedicar-se a l'ensenyament i la política (exercint de diputat conservador en diverses ocasions). A la universitat tingué problemes amb altres professors que el portaren a abandonar parcialment la vida pública. Des d'aquell moment combinaria les conferències amb l'escriptura dels seus tractats més importants, entre ells Commentaries on the Laws of England fins a la seva mort.

## Pensament

Blackstone incorporà les idees de la Il·lustració a la seva anàlisi del sistema legal i polític anglès. Considerava que la sobirania raïa en el Parlament, que era qui promulgava les lleis. Aquestes havien d'estar escrites i ser accessibles a tothom, ja que fins al moment gran part dels judicis es basaven només en precedents o costums. La llei ha de ser racional i protegir els drets de les persones i el dret a la propietat, independentment del seu origen, i condemnar només aquells casos on hi hagi proves evidents. En cas contrari, proposava alliberar el pres, seguint la seva màxima que era preferible deixar de castigar deu culpables que no trair els principis de la justícia i castigar un innocent.

## Referències

* ↑ Miles, Albert S. (2000). "Blackstone and his American Legacy". Australia & New Zealand Journal of Law and Education (Australia and New Zealand Education Law Association) 5 (2). ISSN 1327-7634
# Bernat Quintana Sanfeliu

Bernat Quintana Sanfeliu (Sabadell, 15 d'octubre de 1985) és un actor català.
Es va fer popular de molt jove pel seu paper de Max Carbó a la sèrie de TV3 El cor de la ciutat. A televisió també ha estat protagonista de diverses pel·lícules. Al teatre va debutar l'any 1995 amb L'home, la bèstia i la virtut, Cyrano (2013), Julieta y Romeo (2011), Molt soroll per no res (2011) i Les tres germanes (2011), entre d'altres. També va ser protagonista de Barcelona 1714 i Boi (2019) per a la plataforma Netflix.

## Teatre

* Somni americà (2015)
* Cyrano (2013)
* Julieta y Romeo (2011)
* Molt soroll per no res (2011)
* Les tres germanes (2011)
* La síndrome de Bucay (2010)
* El mal de la joventut (2009)
* Lleons (2009)
* Dublin Carol (2008)
* Búfals (2008)
* J.R.S. (2003)
* Bernadeta Xoc (1999)
* El criptograma (1999)
* L'home, la bèstia i la virtut (1995)

## Pel·lícules

* Boi (2019) - Netflix
* Barcelona 1714 (2017)
* Jo, el desconegut (2007)
* Càmping (2006)
* Vorvik (2005)
* Valèria, dirigit per Sílvia Quer (2000)
* La ciutat dels prodigis (1999)
* La presó orgànica, de Jordi Soler (1998)

## Televisió

* Com si fos ahir (2018–2019)
* Barcelona Ciutat Neutral (2011)
* El cor de la ciutat (2000–2009)
* Laura (1998)

## Referències

* ↑ Sorribes, José Carlos «Bernat Quintana, en busca de nuevos estímulos» (en castellà). El Peródico, 31-10-2009.
* ↑ «Bernat Quintana interpretarà en Jan, el protagonista de la pel·lícula Barcelona 1714». El Vallenc, 01-08-2013 [Consulta: 17 juny 2016]. Arxivat 11 de setembre 2014 a Wayback Machine. «Còpia arxivada». Arxivat de l'original el 2014-09-11. [Consulta: 17 juny 2016].
* ↑ «Bernat Quintana, protagonista de ´Barcelona 1714´». Diari de Girona, 05-08-2013 [Consulta: 17 juny 2016]. Arxivat 1 de juliol 2016 a Wayback Machine. «Còpia arxivada». Arxivat de l'original el 2016-07-01. [Consulta: 17 juny 2016].
* ↑ Strait, Eddie. «Netflix’s ‘Boi’ is a drama about a chauffeur that stalls out» (en anglès). Daily Dot, 30-06-2020.
* ↑ «El dramaturgo Pau Miró lanza una mirada poética a las miserias cotidianas con 'Lleons'» (en castellà). La Vanguardia, 05-03-2009.
* ↑ Benat, Joan-Anton «Compa~ía eléctrica Mamet» (pdf) (en castellà). La Vanguardia, pàg. 78.

## Enllaços externs

* «El primer petó de Max i Enric» (vídeo). El cor de la ciutat. TV3, 24-03-2008.